Vyhodnotenie medzirezortného pripomienkového konania k materiálu "Návrh na zmenu uznesenia vlády SR č. 363/2001, úloha č. 10 prílohy A"

         Ministerstvo hospodárstva Slovenskej republiky v zmysle Smernice na prípravu a predkladanie materiálov na rokovanie vlády  SR   dňa 13. decembra vystavilo uvedený materiál  na internetovej stránke MH SR a zároveň  zaslalo  oznam  16 povinne  pripomienkujúcim  subjektom, NBS a p.o. SARIO s termínom predloženia pripomienok do 27.12.2001.  
         Z jednotlivých rezortov pripomienky nezaslalo do určeného termínu MDPT SR, MV SR, MF SR, MŠ SR, MS SR a SARIO  p.o.  Ostatné rezorty a Úrad vlády  si pripomienky neuplatňovali. 
        Stanovisko NBS uvádzame v plnom znení v prílohe vyhodnotenia. Prvú časť stanoviska NBS týkajúcu sa termínov zverejňovania spracovaných údajov o PZI sme akceptovali a v zmysle toho upravili aj predkladaciu správu. Vzhľadom k tomu, že výkaz DEV 1-12 má byť počas roku 2002 prehodnotený a metodicky upravený, odporúčame, aby  bol predložený na pripomienkovanie aj Ministerstvu hospodárstva SR za účelom hľadania možností získania potrebných údajov pre vypracovanie komplexnej analýzy vplyvu  priamych  zahraničných investícií   na ekonomiku Slovenskej republiky.

  

NÁRODNÁ BANKA SLOVENSKA
BRATISLAVA
Odbor štatistiky

STANOVISKO

k materiálu:	"Návrh na zmenu uznesenia vlády SR č. 363/2001, úloha č. 10 prílohy A"
	
na rokovanie:  

	Vlády SR	
I. INFORMÁCIA 

V predkladanom materiáli Ministerstva hospodárstva SR je prezentované uznesenie, podľa ktorého vláda:

A)	mení
A.1 periodicitu predkladania „Správy o príleve priamych zahraničných investícií“ do PEM vlády SR, úlohy č. 10, prílohy A uznesenia vlády č. 363/2000 zo štvrťročnej na polročnú po spracovaní štatistiky priamych zahraničných investícií NBS za príslušný rok;

B)	odporúča
B.1 novelizovať v spolupráci s Ministerstvom hospodárstva SR Výkaz DEV 1-12 tak, aby zabezpečoval štatistické údaje potrebné na vyhodnocovanie dopadu PZI na zamestnanosť, obchodnú bilanciu a príjmy verejných financií do 30. 12. 2001.

II. STANOVISKO

1. NBS akceptuje zmenu periodicity predkladania „Správy o príleve PZI“ zo štvrťročnej na polročnú, po spracovaní štatistiky PZI NBS za príslušný polrok. K predkladacej správe si dovoľujeme poznamenať, že termíny zverejnenia spracovaných údajov o PZI sú následovné: T (sledované obdobie) + 3 mesiace. To znamená, že údaje za 1. štvrťrok sú k dispozícii v júni, za 2. štvrťrok v septembri, 3. štvrťrok v decembri. Údaje za 4. štvrťrok sú spracovávané až po účtovnej závierke podnikateľských subjektov (termín 31. marec), to znamená, že k dispozícii sú v júni. Teda nesúhlasíme s tvrdením, že NBS nemá stanovené termíny ukončenia spracovania. Táto informácia bola prezentovaná aj na stretnutí so zástupcami NBS, MH SR a Sario a.s. dňa 2. 7. 2001.

2. Čo sa týka novelizácie výkazu DEV 1-12 tak, aby zabezpečoval vyhodnotenie dopadu PZI na zamestnanosť, obchodnú bilanciu a príjmy verejných financií si dovoľujeme poznamenať:

a) vykazovacie jednotky sú povinné predkladať výkaz DEV 1-12 na základe Devízového zákona resp. Vykonávacej vyhlášky devízového zákona. Nakoľko výkaz DEV 1-12 rieši vzťah medzi tuzemcom a cudzozemcom, zachytávajúci výlučne pohľadávky a záväzky  medzi nimi, nie je možné do výkazu zakomponovať požiadavku ohľadne zamestnanosti a príjmoch verejných financií(chýba splnomocňovacie ustanovenie v dev. zákone). Dovoľujeme si poznamenať, že podrobnejšie analýzy o vplyve PZI na obchodnú bilanciu ako aj na zamestnanosť vykonáva z tých istých podkladov, ktoré v súčasnosti dostávajú aj pracovníci MH SR a Sario a.s., hlavná vedecká pracovníčka odboru bankových a finančných produktov NBS Ing. Hošková , CSc.. Tieto analýzy sú prístupné na www.nbs.sk.

b) výkaz DEV 1-12 má byť počas roku 2002 prehodnotený a metodicky upravený tak aby jednak spĺňal požiadavky na skrátenie termínu spracovania platobnej bilancie po získaní údajov z výkazov z podnikateľskej sféry, resp. aby boli vytvorené podmienky na zhotovenie súhrnných výkazov z reprezentatívnych vzoriek podnikateľskej sféry pre jednotlivé položky z výkazu DEV 1-12;
v súčasnosti ešte nedisponujeme s presne vymedzeným obsahom – náplňou tohto výkazu vzhľadom na ten fakt, že práce na inovovaní výkazu DEV 1-12 začnú až v priebehu roka 2002. Na túto skutočnosť boli zástupcovia MH SR upozornení na pracovnom stretnutí dňa 29. 5 a 2. 7. 2001.

Z uvedeného vyplýva, že odporúčanie vlády SR guvernérovi NBS nie je možné realizovať. Odporúčame MH SR, aby si svoje požiadavky uplatňovali prostredníctvom zákona o štátnom štatistickom zisťovaní.

Vypracoval:    Ing. Sodoma Branislav
Kontrolovali : Ing. Peter Ševčovic
                       Ing. Renáta Konečná
Dátum:           13. 12. 2001